
	[bookmark: __DdeLink__47_273448963]Starobašćanski mrgari

	nedjelja, 22.11.2026.

	[bookmark: _GoBack]Polazak: parkiralište Delta u 7,3 sati
	Povratak: u popodnevnim satima

	Prijevoz: osobna vozila
	Cijena: 12 EUR vozaču

	Opis: 
Okupljanje na Delti i polazak autima u 7:30 u pravcu otoka Krka odnosno Stare Baške. Polazak na pješačku turu u 9:00 s parkirališta Zala https://rb.gy/pr4dz8

Tragovima ovaca i pastira krećemo iz Stare Baške, odakle se uspinjemo nezahtjevnim makadamskim putem na kamenitu visoravan prošaranu travom i niskim raslinjem. Krševitu zaravan krase jedinstveni oblici suhozidne gradnje. Gromače, mrgari i mošune stoljećima odolijevaju vremenu i dio su duge tradicije bavljenja ovčarstvom koja je utjecala na oblikovanje krajolika. Gradili su ih pastiri koji su njima omeđivali svoje pašnjake i zaklone za ovce. Odavde se otvara veličanstven pogled na otoke Prvić, Grgur, Goli i Rab, iznad kojih se ponosno uzdiže Velebit.

Drugi dio puta započinjemo spuštanjem prema pitoresknoj uvali Bracol. Spust je strmiji po rasutom terenu pa je potrebna određena vještina hodanja po takvom terenu. U uvali imamo dužu stanku za odmor i opuštanje.

Staza u povratku prema Staroj Baški prati obalu, otkrivajući jednu ljepšu uvalu od druge.  Staza je uska i vodi uz sami rub, što može izazvati nelagodu ukoliko se bojite visine. To je ujedno i tehnički najzahtjevniji dio staze zbog oštrog kamenja. Na stazi nailazimo na ostatke srednjovjekovne crkvice sv. Jeronima iz 13. stoljeća. Završavamo turu u uvali Zala.

Staza je kružna, duga 13 km te je za obilazak potrebno oko 5 sati.

Povratak u Rijeku u popodnevnim satima.

Napomena: Dovoljno vode, zaštita od sunca i vjetra, štapovi za hodanje

Napomena:
Dovoljno vode, zaštita od sunca i vjetra, štapovi za hodanje


	Težina staze: srednje teška staza (5 sati hoda)

	Oprema: osnovna planinarska oprema

	Vodič(i): Mirela Šenkinc (091/555-1739), Bojan Šenkinc

	Prijave i informacije: u tajništvu Društva do 20.11.2026.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

